Scott Caan

Scott Caan (født 23. august 1976) er en amerikansk skuespiller.

 Biografi 
 Tidlig liv 
Caan ble født i Los Angeles i California. Hans far er skuespilleren James Caan, og hans mor er den mindre kjente skuespillerinnen, og tidligere modellen, Sheila Ryan. Foreldrene til Scott Caan tok ut skilsmisse et år etter at han ble født, og han har fire halvsøsken som en følge av sin fars andre ekteskap. Caan var roadie for band som Cypress Hill og House of Pain, og medlem av hiphopgruppen The Whooliganz, før han ble med i Playhouse West i Los Angeles.

 Karriere 
Caan begynte som skuespiller sent på 1990-tallet, og opptrådte i flere uavhengige filmer, og filmer med lavt budsjett. Hans første opptreden i en verdenslansert film var i rollen som en fotballspiller fra Texas, i den finansielt suksessrike filmen Varsity Blues fra 1999. Etter denne rollen opptrådte Caan i flere studiofilmer, inkludert i Ready To Rumble sammen med David Arquette i 2000, og i American Outlaws sammen med Colin Farrell i 2001.

I 2003 gjorde Caan sin debut som regissør med filmen Dallas 362, en film som vant en pris ved Las Vegas Film Festival samme året.

Caan spilte rollen som Turk Malloy i Ocean's Eleven (2001), Ocean's Twelve (2005) og Ocean's Thirteen (2007).

 Privatliv 
Caan har gått ut med Kimberly Stewart, samt modellene Megan Gallagher og Kim Verbeck.

 Utvalgt filmografi 
 År  Tittel  Rolle  Merknader 2007  Ocean's Thirteen  Turk Malloy  (under innspilling) 2005  Into the Blue  Bryce  2004  Ocean's Twelve  Turk Malloy  2001  Ocean's Eleven  Turk Malloy  2001  American Outlaws  Cole Younger  2000  Ready to Rumble  Sean Dawkins  2000  Gone in Sixty Seconds  Tumbler 2000  Black and White  Scotty  2000  En time fra Wall Street  Richie O'Flaherty  orig. Boiler Room 1999  Varsity Blues  Charlie Tweeder 

 Referanser 

 Eksterne lenker 


Kategori:Skuespillere fra USA
Kategori:Personer fra Los Angeles